પ્રધાનમંત્રીએ જણાવ્યું હતું કે, ૧૪મા નાણાપંચ બાદ હવે દેશભરના ગામડાઓમાં સીધા બે લાખ કરોડ રૂપિયા પહોંચે છે ત્યારે એવા સંપન્ન ગામનું નિર્માણ કરીએ કે જેનો આત્મા ગામડાનો હોય અને સુવિધા શહેરની હોય. સુવિધા સંપન્ન જ નહીં, ટેકનોલોજીથી સજ્જ એવું આદર્શ ગામનું નિમાણ કરીએ. જ્યાં રજાના દિવસોમાં લોકો રહેવા આવે. તેમણે એમ પણ જણાવ્યું હતું કે, દેશની અઢીલાખ ગ્રામ પંચાયતોમાંથી ૭૦ હજાર ગામમાં ઓપ્ટિકલ ફાયબર કેબલના કામ પૂર્ણ થયા છે ત્યારે સ્કૂલ અને પંચાયત ઘર સુધી કેબલ પહોંચવો જોઇએ. જેથી વહીવટી પ્રક્રિયા અને શિક્ષણને ટેકનોલોજી સાથે જોડી શકાય. મોદીએ ઉપસ્થિત સરપંચોને આગ્રહ કર્યો હતો કે, સરકારની તિજોરીમાંથી પગાર મેળવતા ગામના નાગરિકો સરકારનું જ પ્રતિનિધિત્વ કરે છે તેમની સમયાંતરે મીટીંગ બોલાવી તેમને ગામના વિકાસ કાર્યમાં જોડવા જોઇએ.